1. ΝΟΜΟΘΕΤ. ΔΙΑΤΑΓΜΑ υπ’ αριθ. 1104 της 19/24 Ιαν. 1972 (ΦΕΚ Α΄ 11) Περί θεμάτων τινών ασφαλίσεως και εκπαιδεύσεως των επαγγελματικώς καταρτιζομένων. Άρθρ.1.-1.Αι από 1ης Σεπτ. 1969 ημέραι εκπαιδεύσεως των μερίμνη του Οργανισμού Απασχολήσεως Εργατικού Δυναμικού (Ο.Α.Ε.Δ.) επαγγελματικώς καταρτιζομένων, κατ’ εφαρμογήν προγραμμάτων ταχυρρύθμου εκπαιδεύσεως, λογίζονται ως ημέραι εργασίας εν τη ασφαλίσει: α)του Ιδρύματος Κοινωνικών Ασφαλίσεων (Ι.Κ.Α.) δι’ όλους τους κλάδους αυτού, β)του Οργανισμού Απασχολήσεως Εργατικού Δυναμικού (Ο.Α.Ε.Δ.) και γ)του Οργανισμού Εργατικής Κατοικίας (Ο.Ε.Κ.). Δια την εφαρμογήν της παρούσης παραγράφου, ως εργοδότης θεωρείται ο Ο.Α.Ε.Δ., υπέχων απάσας τας εκ της τοιαύτης ιδιότητος υποχρεώσεις και βαρυνόμενον εξ ολοκλήρου με τας αναλογούσας εισφοράς εργοδότου και ησφαλισμένων από της αυτής ως άνω χρονολογίας υπολογιζομένας. 2.Αι κατά τας ισχυούσας εκάστοτε διατάξεις εισφοραί υπέρ των εν τη προηγουμένη παραγράφω Οργανισμών, υπολογίζονται της μισθολογικής κλάσεως, εις ην αντιστοιχεί το καταβαλλόμενον εκάστοτε υπό του Ο.Α.Ε.Δ. εκπαιδευτικόν επίδομα. 3.Οι περί ων η παρ. 1 του παρόντος άρθρου εκπαιδευόμενοι δικαιούνται κατά τον χρόνον της εκπαιδεύσεώς των, των υπό της Εργατικής Εστίας παρεχομένων εις τους εργαζομένους ευεργετημάτων άνευ οιασδήποτε επιβαρύνσεως τούτων και του Ο.Α.Ε.Δ. Άρθρ.2.-Ατυχήματα επερχόμενα κατά τον χρόνον της, κατ’ εφαρμογήν προγραμμάτων, προγραμμάτων ταχυρρύθμου εκπαιδεύσεως επαγγελματικώς καταρτιζομένων και προγραμμάτων μετεκπαιδεύσεως εργαζομένων, πρακτικής εξασκήσεως ή εξετάσεως προς προαγωγήν ή αποφοίτησιν τούτων, και εξ αφορμής ταύτης εις τους χώρους των πάσης φύσεως εκπαιδευτικών μονάδων του Ο.Α.Ε.Δ. ή εις ετέρους τοιούτους χρησιμοποιουμένους τη επιλογή τούτου, λογίζονται ως εργατικά ατυχήματα κατά την έννοιαν του άρθρ. 1 του Β.Δ/τος της 24/7/25.8. 1920 «περί κωδικοποιήσεως των νόμων περί ευθύνης προς αποζημίωσιν των εξ ατυχήματος εν τη εργασία παθόντων εργατών ή υπαλλήλων», του Ο.Α.Ε.Δ. υπέχοντος τας κατά νόμον υποχρεώσεις εργοδότου δια την εφαρμογήν των οικείων διατάξεων περί αναγγελίας κ.λπ. του ατυχήματος. Άρθρ.3.-Τα προσόντα των εκπαιδευομένων, η διάρκεια φοιτήσεως τούτων και αι ώραι διδασκαλίας εις τα Κέντρα και τας Σχολάς Μαθητείας και Ταχυρρύθμου Εκπαιδεύσεως Ενηλίκων και Μετεκπαιδεύσεως Εργαζομένων του Ο.Α.Ε.Δ. καθορίζονται, κατά ειδικότητας, δι’ αποφάσεων του Υπουργού Εθνικής Οικονομίας, εκδιδομένων κατόπιν προτάσεως του Διοικητικού Συμβουλίου του Ο.Α.Ε.Δ. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Μετά την σελ. 364,06(α) Σελ. 364,101 Τεύχος 449-Σελ. 23 Επαγγελματικός Προσανατολισμός και Κατάρτιση 15.ΝΝ.β.1 15.ΝΝ.β.1 Επαγγελματικός Προσανατολισμός και Κατάρτιση 